EkBass/fiwiki-20250220-pages-articles huggingface dataset:
Wiren diskografia

Wire on englantilainen rock-yhtye, joka perustettiin Lontoossa vuonna 1976. == Studioalbumit == * Pink Flag (1977) * Chairs Missing (1978) * 154 (1979) * The Ideal Copy (1987) * A Bell Is a Cup... Until It Is Struck (1988) * IBTABA (1989) * Manscape (1990) * The Drill (1991) * The First Letter (1991) * Send (2003) * Object 47 (2008) * Red Barked Tree (2011) * Change Becomes Us (2013) * Wire (2015) * Nocturnal Koreans (2016) * Mind Hive (2020) * 10:20 (2020) == Livealbumit == * Document and Eyewitness (1981) * It's All in the Brochure (2000) * Wire on the Box: 1979 (2004) * The Scottish Play: 2004 (2005) * Live at the Roxy, London - April 1st & 2nd 1977/Live at CBGB Theatre, New York - July 18th 1978 (2006) * Legal Bootleg Series: 25 Oct 1978 Bradford University (2010) * Legal Bootleg Series: 21 Jul 1988 Astoria, London (2010) * Legal Bootleg Series: 08 Dec 2000 Queen's Hall, Edinburgh (2010) * Legal Bootleg Series: 14 Sept 2002 Metro, Chicago (2010) * Legal Bootleg Series: 10 Nov 1979 Jeanetta Cochrane Theatre, London (2010) * Legal Bootleg Series: 01 Dec 1987 The Town & Country, London (2010) * Legal Bootleg Series: 19 April 2002 Fleece & Firkin, Bristol (2010) * Legal Bootleg Series: 12 Nov 1978, SO36, Berlin (2011) * Legal Bootleg Series: 17 Dec 1985 Paradiso, Amsterdam (2011) * Legal Bootleg Series: 02 May 2000 Great American, San Francisco (2011) * The Black Session: Paris, 10 May 2011 (2012) == Kokoelmat == * On Returning (1977-1979) (1989) * The Peel Sessions Album (1990) * 1985-1990: The A List (1993) * Behind the Curtain (1995) * Turns and Strokes (1996) * Coatings (1997) * 1977-1979 (2006) * 10:20 (2020) == EP:t == * Snakedrill (1986) * Ahead (1987) * The Peel Sessions (1987) * Kidney Bingos (1988) * Silk Skin Paws (1988) * Eardrum Buzz (1989) * In Vivo (1989) * The Third Day (2000) * Read & Burn 01 (2002) * Read & Burn 02 (2002) * Read & Burn 03 (2007) * Strays (2011) == Singlet == * "Mannequin" / “Feeling Called Love”, ”12XU” (1977) * "I Am the Fly" / “Ex-Lion Tamer” (1978) * "Dot Dash" / “Options R” (1978) * "Outdoor Miner" / “Practice Makes Perfect” (1979) * "A Question of Degree" / “Former Airline” (1979) * "Map Ref. 41ºN 93ºW" / “Go Ahead” (1979) * "Our Swimmer" / “Midnight Bahnhof Cafe” (1981) * "Crazy About Love" / “Second Length (Our Swimmer)”, “Catapult 30” (1983) * "Ahead" / "Feed Me (Live)" (1987) * "Kidney Bingos" / “Pieta” (1988) * "Silk Skin Paws" / “German Shepherds” (1988) * "Eardrum Buzz" / “The Offer” (1989) * “In Vivo (7” mix)" / “Illuminated”(7” mix) (1989) * “Life in the Manscape” (3 versions), “Gravity Worship”, “Who Has Nine?” (1990) * "So and Slow It Grows" / “Nice From Here” (1991) * "The First Letter" / “Sexy and Rich (Janet)” (1997) * "Twelve Times You" / “X U Version (Remix)” (2000) Luokka:Diskografiat
Jnan Prakash Ghosh

Jnan Prakash Ghosh (toukokuu 1912 Kalkutta – 18. helmikuuta 1997) oli intialainen tablarumpali, harmoninsoittaja, laulaja, säveltäjä ja musikologi.Jugalbandi: Jnan Prakash Ghosh & V.G. Jog ITC Sangeet Research Academy Ghosh oli Dwarkanath Ghosen eli Dwarkinin harmonin keksijän lapsenlapsi. Hänellä oli useita lauluopettajia, ja tablansoitossa hän sai opetusta sekä Farrukhabadin että Punjabin koulukuntien (gharana) muusikoilta. Ghosh työskenteli viidentoista vuoden ajan tuottajana All India Radiossa. Hän kehitti fuusiota perinteisestä ja modernista intialaismusiikista. Hän loi uran myös opettajana. Ghosh sävelsi kevyttä musiikkia bengaliksi ja hindiksi sekä elokuvamusiikkia. Hän osallistui Intian hallituksen sponsoroimille kulttuurimatkoille, jotka suuntautuivat Neuvostoliittoon, Eurooppaan ja Japaniin. Hän oli Pennsylvanian yliopiston Senior Fellow ja Sangeet Natak Akademin jäsen.Citation: Jnan Prakash Ghosh Sangeet Natak Akademi == Lähteet == Luokka:Tablansoittajat Luokka:Intialaiset rumpalit Luokka:Intialaiset säveltäjät Luokka:Intialaiset laulajat Luokka:Intialaiset musiikkitieteilijät Luokka:Vuonna 1912 syntyneet Luokka:Vuonna 1997 kuolleet
Good King Wenceslas

Good King Wenceslas on tunnettu englantilainen joululaulu. Laulun sanat kertovat pyhimykseksi julistetusta, 900-luvulla eläneestä Böömin ruhtinaasta Venceslaus Pyhästä () ja tämän hurskaasta teosta tapaninpäivänä. Laulun sanoissa Venceslaukseen viitataan virheellisesti kuninkaana.Good King Wenceslas The Hymns and Carols of Christmas. Viitattu 2.12.2019. Laulun sävel on lainattu 1200-luvulta peräisin olevasta latinankielisestä kevään ylistyslaulusta ”Tempus Adest Floridum”, joka ei liity mitenkään jouluun eikä Venceslaukseen. Kyseinen laulu ilmestyi ensi kerran vuonna 1582 suomalaisessa uskonnollisten laulujen kokoelmassa Piae Cantiones. ”Good King Wenceslas” -sanoituksen laati englantinen pappi John Mason Neale, joka julkaisi vuonna 1853 Carols for Christmas-Tide -nimisen kokoelman Piae Cantionesin laulujen sävelmiin sepittämiään joululauluja. Hänen kollegansa Thomas Helmore sovitti melodiat uusiin sanoihin. Piae Cantiones ja sen laulut olivat tuolloin täysin tuntemattomia englanninkielisessä maailmassa, mutta vuonna 1853 Ison- Britannian Tukholman-lähettiläs G. J. R. Gordon sattui toimittamaan yhden kappaleen teoksesta Nealelle.Piæ Cantiones The Hymns and Carols of Christmas. Viitattu 2.12.2019. Neale oli käsitellyt ruhtinas Venceslausta jo vuonna 1849 julkaisemassaan pyhimystarinoiden kokoelmassa Deeds of Faith. ==Lähteet== Luokka:Brittiläiset joululaulut Luokka:Vuoden 1853 kappaleet
Kiilukärpäset

Kiilukärpäset (Dolichopodidae) on kaksisiipisten (Diptera) lahkoon kuuluva hyönteisheimo. Siihen kuuluu noin 7 400 lajia, jotka jakautuvat noin 270 sukuun. Kiilukärpäsiä tavataan maailmanlaajuisesti. Ne ovat 5–8 millimetrin mittaisia ja saalistavat ravinnokseen kirvoja ja hyönteisten toukkia. == Lähteet == == Aiheesta muualla == *Laji.fi: Kiilukärpäset (Dolichopodidae) *ITIS: Dolichopodidae *University of Michigan, Animal Diversity Web (ADW): Dolichopodidae Luokka:Kaksisiipiset
Issaka Sidibé

Issaka Sidibé (s. 26. kesäkuuta 1946 Koulikoro) on malilainen tullivirkailija ja poliitikko. Hän on toiminut Malin kansalliskokouksen puheenjohtajana vuodesta 2014. Sidibé on suorittanut yksityisoikeuden maisterintutkinnon Malin virkamieskorkeakoulussa. Hän työskenteli tullivirkailijana vuosina 1968–2002. Sidibé toimi Koulikoron edustajana kansalliskokouksessa vuosina 2002–2007. Hänet valittiin uudelleen vuonna 2013. Malin kansalliskokous valitsi presidentti Ibrahim Boubacar Keïtan RPM-puolueeseen kuuluvan Sidibén puheenjohtajakseen tammikuussa 2014. Sidibé sai vaalissa 115 ja hänen vastaehdokkaansa Oumar Mariko 11 ääntä. Uutta puhemiestä luonnehdittiin poliitikkona täysin tuntemattomaksi. Sidibé on toiminut aktiivisesti monissa urheilujärjestöissä. Hän on naimisissa ja viiden lapsen isä. Sidibén tytär on naimisissa presidentti Keïtan pojan, kansanedustaja Karim Keïtan kanssa. ==Lähteet== Luokka:Malilaiset poliitikot Luokka:Vuonna 1946 syntyneet Luokka:Elävät henkilöt
Johannes Leppänen (yritysjohtaja)

Johannes Leppänen on suomalainen yritysjohtaja. Hän aloitti MTV Oy:n toimitusjohtajana joulukuussa 2019. Nykyiseen tehtävään hän siirtyi operatiivisen johtajan paikalta. == Lähteet == Luokka:Suomalaiset yritysjohtajat Luokka:MTV Luokka:Syntymävuosi puuttuu Luokka:Elävät henkilöt
Aloitussyötön antaja

Aloitussyötön antaja () on pelipaikka amerikkalaisessa jalkapallossa. Aloitussyötön antaja on kentällä lentopotkuissa ja potkumaaleissa, jolloin pelaaja antaa pitkän aloitussyötön potkua varten. Yleensä aloitussyötön antajalla on myös jokin muu pelipaikka, mutta esimerkiksi NFL-joukkueilla on pelipaikkaan erikoistuneet pelaajansa. Aloitussyötön antaja saa edetä yläkentälle ennen pallon potkaisua, toisin kuin linjamiehet. Monesti lentopotkussa aloitussyötön antajan tehtävänä on ehtiä taklaamaan potkunpalauttaja ennen kuin tämä ehtii edetä pallon kanssa. Potkumaaleissa aloitussyötön antaja auttaa puolustajien blokkaamisessa. ==Lähteet== == Aiheesta muualla == Luokka:Amerikkalaisen jalkapallon pelipaikat
Kiusahyttynen

Kiusahyttynen (Aedes vexans) on hyttysten (Culicidae) heimoon kuuluva hyönteislaji. Sen toukkia tavataan huhtikuusta syyskuuhun ja aikuisia hyttysiä toukokuusta lokakuuhun. Kiusahyttysen levinneisyys on lähes kosmopoliittinen, ja sitä tavataan myös Suomessa.http://www.kolumbus.fi/esko.viitanen/speciesculicidae.htm == Lähteet == == Aiheesta muualla == * ITIS: Aedes vexans * Pherobase: Semiochemicals of Aedes vexans, the Floodwater mosquito Luokka:Anophelinae
Puopyöli

Puopyöli () on kylä Salon kaupungin Perniössä. Kylä sijaitsee pitäjän eteläosassa Perniönjoen alajuoksun varrella. Puopyölin naapurikylät ovat Leipyöli, Osala ja Pyhäjoki. Joen vastarannalla sijaitsee Kestrikki. Pieni kyläalue on lähinnä peltoa ja koillisosassa on metsää. Kylässä on nykyään yksi tila, joka sijaitsee pienellä kumpareella keskellä kyläaluetta. Puopyöli on syntynyt varhaiskeskiajalla. Historioitsija Maunu Knaapinen uskoo Puopyölin olleen Pyhäjoen kuninkaankartanon alkuperäinen paikka, sillä Boböle-nimiset tilat ovat olleet ruotsinkielisen uudisasutuksen hallintokeskuksia jo 1100-luvulla. Puopyölistä tuli säteri 1600-luvulla, jonka omistus vaihtui aatelissuvulta toiselle. Kylässä on sijainnut pieni jokisatama säterin perustamisen aikoihin. Puopyöli on ollut muun muassa Juhana-herttuan ja Frille- ja Horn-sukujen omistuksessa. ==Lähteet== Luokka:Perniön kylät
Roadhouse Blues

Roadhouse Blues on yhdysvaltalaisen rockyhtyeen The Doorsin kappale yhtyeen vuoden 1970 albumilta Morrison Hotel. Se julkaistiin ”You Make Me Real” -kappaleen B-puolena. Jim Morrisonin ollessa humalassa hän piti bluesin laulamisesta The Doorsin soittaessa yhdessä. ”Roadhouse Blues” on yksi niistä kappaleista, jonka hän keksi päihtyneenä. The Lovin’ Spoonfulin John Sebastian soittaa kappaleessa huuliharppua. Sebastianin nimi on albumilla ”G. Puglese”, sillä hän ei halunnut tulla yhdistetyksi The Doorsiin Morrisonin pidätyksen takia. Morrison pidätettiin konsertissa Miamissa, koska hän paljasti itsensä yleisölle. Hänet tuomittiin kuudeksi kuukaudeksi vankilaan, mutta Morrison ehti kuolla ennen vankilaan joutumista. ==Lähteet== Luokka:The Doorsin kappaleet Luokka:Vuoden 1970 kappaleet
Paratiisiliitokäärme

Paratiisiliitokäärme (Chrysopelea paradisi) on tarhakäärmeiden (Colubridae) heimoon kuuluva käärmelaji. Paratiisiliitokäärmeet elävät puissa kymmenien metrien korkeudessa. Vihollisen uhatessa ne voivat heittäytyä silloiselta oksaltaan alas. Sen liitäminen tapahtuu niin, että käärme levittää kylkiluunsa erilleen, jolloin sen ruumis muuttuu litteäksi ja hieman kaarevaksi. Samalla ruumis myös koukistuu, ja käärme muistuttaa vähän pitkää liitokiekkoa. Tällä tavoin se voi liitää 20–30 metriä. Paratiisiliitokäärmettä tavataan Thaimaassa, Indonesiassa, Bruneissa, Intiassa, Malesiassa, Myanmarissa, Filippiineillä ja Singaporessa.http://reptile- database.reptarium.cz/species?genus=Chrysopelea&species;=paradisi Lajin populaatio on vakaa. == Lähteet == Luokka:Tarhakäärmeet
Efesoksen hallinnollinen agora

Efesoksen hallinnollinen agora (Valtion agora) oli antiikin aikainen agora Efesoksen kaupungissa Vähässä-Aasiassa, nykyisessä Turkissa. Se oli kaupungin hallinnollinen keskusta ainakin Rooman varhaiselta keisarikaudelta lähtien, ja sen ympärillä sijaitsivat tärkeimmät hallintorakennukset. Agoran jäänteet ovat osa Efesoksen arkeologista aluetta, joka on Unescon maailmanperintökohde. Efesoksen hallinnollista agoraa ei tule sekoittaa Efesoksen kaupalliseen agoraan. == Historia == Varhaisimmat löydöt myöhemmän Hallinnollisen agoran paikalta ajoittuvat arkaaiselle kaudelle 600–500-luvuille eaa. Tuolta ajalta sieltä on löydetty katua sekä hautoja, minkä perusteella aluetta on käytetty alun perin hautausmaana. Paikalla on ollut agora viimeistään hellenistisen kauden lopulla. Hallinnollinen agora toimi Efesoksen hallinnollisena keskuksena viimeistään roomalaiselta kaudelta keisari Augustuksen ajasta lähtien eli ajanlaskun alun tienoilta. Sitä käytettiin pääasiallisesti kokoontumispaikkana, ei niinkään kauppapaikkana. Agoraa uusittiin vielä myöhäisellä roomalaisella kaudella 200–300-luvuilla jaa. == Rakennukset ja rakennelmat == Hallinnollinen agora sijaitsi kaupungin eteläosassa Peion- ja Preon-vuorten eli nykyisten Panayır-dağin ja Bülbül-dağin välisessä laaksossa. Sen pituus oli noin 160 metriä ja leveys noin 58 metriä. Agoraa varten oli rakennettu suuri pengerrys tasaisen alueen luomiseksi. Agoran pohjoislaitaa rajasi suurikokoinen, kolmilaivainen Basilika-stoa, joka edusti joonialaista tyyliä. Sen pohjoispuolella sijaitsivat muun muassa Buleuterion ja Prytaneion. Agoran eteläsivulla oli puolestaan kaksilaivainen pylväikkö. Sen itäpäässä oli doorilaista tyyliä edustanut porttirakennus. Agoran keskellä sijaitsi niin kutsuttu Hallinnollisen agoran temppeli ja länsipuolella Domitianuksen temppeli. Agoran länsisivulla kulkeva katu tunnetaan Domitianuksen katuna tämän temppelin mukaan, ja eteläsivun katu Magnesian portin katuna. Agoran luoteiskulmasta sai alkunsa Kuretes-katu. Roomalaisella kaudella Hallinnollisen agoran ja sen lähistön tärkeimmät rakennukset ja rakennelmat olivat (numerot viittaavat kaavakuvaan): # * Hallinnollisen agoran kylpylä # Nymfaion # Hallinnollinen agora # Doorilainen portti ja agoran eteläpylväikkö # Hallinnollisen agoran temppeli # Basilika-stoa # Buleuterion (”Odeion”) # Rhodoslainen peristyyli # Prytaneion # Prytaneionin pitotalo # Prytaneionin kathodos # Prytaneionin chalcidicum # Pollion muistomerkki ja Domitianuksen lähdekaivo # Hydrekdokheion # Domitianuksen temppeli # Nk. nissi (niche) -muistomerkki # Memmiuksen muistomerkki # Hydreion # * Herakleen portti # Kuretes-katu # Trajanuksen porttirakennus # Trajanuksen nymfaion # * Etelätie Magnesian portilta == Lähteet == == Aiheesta muualla == Luokka:Agorat Luokka:Efesoksen rakennukset ja rakennelmat
Aleksandreion

Aleksandreion (Aleksanteri Suuren pyhäkkö/talo, ) oli antiikin aikainen Aleksanteri Suurelle omistettu pyhäkkö, mahdollisesti pyhäköksi muutettu yksityistalo, Prienessä Vähässä-Aasiassa, nykyisessä Turkissa. Aleksandreioniksi yleensä tulkittu rakennus sijaitsi kaupungin länsiosassa kolmannessa korttelissa Länsiportilta laskettuna. Se oli tehty klassisen kauden lopulla tai hellenistisellä kaudella noin 350–150 eaa. Rakennuksen varhaisin vaihe saattoi olla jo klassiselta kaudelta 300-luvulta eaa., ja se saattoi olla yksityistalo, joka myöhemmin muutettiin pyhäköksi. Rakennukseen tehtiin muutoksia 100-luvulla eaa. Rakennuksen tulkinta perustuu paitsi sieltä tehtyihin löytöihin myös Prienestä löydettyyn noin vuoteen 130 eaa. ajoittuvaan piirtokirjoitukseen, jossa mainitaan kaupungissa ollut ”Aleksandreion” eli Aleksanteri Suurelle omistettu pyhäkkö. Rakennus on mahdollisesti sama, jossa Aleksanteri asui vuonna 334 eaa. ollessaan Prienessä ja piirittäessään Miletosta. Myöhemmin se omistettiin tämän kultille. Kultti on mahdollisesti ollut yksityinen. Rakennus muistutti yksityistaloa ja koostui keskuspihasta, jota ympäröivät huoneet pohjois-, itä- ja eteläsivulta. Sisäänkäynti oli kadulta länsipuolelta. Koko rakennuksen koko on ollut noin 20,5 × 35,4 metriä. Pohjoishuone oli kaksilaivainen, ja siihen kuljettiin sisään pylväillä varustetun pronaoksen kautta. Huoneen koko on ollut noin 19 × 9,2 metriä. Keskuspihan itäsivulla oli kolme pientä huonetta ja eteläsivulla kaksi huonetta. Rakennuksesta on löydetty seuraava, noin vuodella 200–130 eaa. ajoittuva piirtokirjoitus: Pohjoishuoneessa oli uhripöytä ja uhrilahjakuoppa. Huoneesta on löydetty myös marmorista veistetyt Aleksanteri Suuren rintakuva ja hermi sekä terrakotasta tehdyt Kybelen ja Eroksen kuvat. == Lähteet == == Aiheesta muualla == Luokka:Antiikin Kreikan pyhäköt Luokka:Antiikin Kreikan yksityistalot Luokka:Prienen rakennukset ja rakennelmat
Alempi gymnasion

Alempi gymnasion oli antiikin aikainen gymnasion Prienessä Vähässä-Aasiassa, nykyisessä Turkissa. == Historia == Alempi gymnasion rakennettiin hellenistisellä kaudella noin vuonna 130–100 eaa. Ajoitusta tukee arkeologisten löytöjen ja tyylillisten yksityiskohtien lisäksi muun muassa Pyhästä stoasta löytynyt 100-luvun eaa. puoleen väliin ajoittuva piirtokirjoitus, joka mainitsee gymnasionin rakentamisen. Rakentaminen viivästyi rahoitusongelmian vuoksi jonkin verran, kunnes veljekset Moskhion ja Athenopolis lahjoittivat siihen rahaa. Gymnasion säilyi käytössä roomalaisella kaudella, mutta sitä ei muutettu tuolloin roomalaiseksi kylpyläksi monien muiden Vähän-Aasian gymnasioneiden tapaan. == Rakennus == Gymnasion sijaitsi Prienen alakaupungin eteläosassa juuri kaupunginmuurien sisäpuolella, heti Prienen stadionin länsipuolella. Stadionin ja gymnasionin voi nähdä muodostavan yhden, toisiinsa liittyneen kokonaisuuden. Rakennuksen keskiössä oli lähes neliönmuotoinen palaistra, jonka koko oli noin 35,1 × 34,4 metriä. Sen pylväät edustivat doorilaista tyyliä. Pohjoisosassa oli kaksikerroksinen pylväikkö ja käytävä. Sen takana oli ainakin viisi huonetta. Keskimmäinen huoneista oli efebeion eli kouluhuone, ja sen edustalla olleet kaksi pylvästä edustivat joonialaista tyyliä. Efebeionin takaosaa koristivat korinttilaiset pylväät. Näin rakennus yhdisteli kaikkia kolmea klassista pylväsjärjestelmää. Efebeionista on löydetty lukuisia marmorikiviin kaiverrettuja oppilaiden nimiä mainitsevia piirtokirjoituksia. Ne ajoittuvat varhaiselle roomalaiselle kaudelle. Yhteensä nimiä on laskettu olevan noin 700. Läntisin pohjoissivun huoneista oli pesuhuone. Muut huoneet olivat todennäköisesti konisterion, korykeion ja elaiothesion. Rakennuksen länsisivulla oli neljä lisähuonetta sekä rakennuksen pääsisäänkäyntinä toiminut propylon, jonka pylväät edustivat doorilaista tyyliä. Rakennuksen itäseinässä oli toinen, pienempi sisäänkäynti. == Lähteet == Luokka:Gymnasionit Luokka:Prienen rakennukset ja rakennelmat
Veckans puls

Veckans puls oli Yleisradion ruotsinkielinen television ajankohtaisohjelma. Sitä lähetettiin syyskuusta 1974 marraskuuhun 1987, jolloin sen korvasi Obs, syksystä 2012 Obs debatt.Obs debatt: Onko opettajan joululahja lahjontaa? Lähetetty 13.12.2018. Ohjelman loppujuonnossa Bettina Sågbom sanoo, että tämä oli Obs debattin viimeinen jakso. Viitattu 7.12.2019. Makasiinityyppistä Veckan puls -ajankohtaiskatsausta lähetettiin nimensä mukaisesti () kerran viikossa, maanantai-iltaisin. Ohjelman toimittajia vuosien varrella olivat muun muassa Peter Berndtson ja Leif Salmén. 1980-luvun keskivaiheilla Yle TV2 -kanavalla lähetetyn Veckans pulsin katsojamäärä oli yleensä alle 50 000\. Marraskuun lopulla 1987 Veckan puls ja ruotsinkielinen kulttuurimakasiini Blå timmen korvattiin uudella O.B.S.-ohjelmalla, jolla oli kaksi lähetystä viikossa: maanantaisin 45 minuuttia kakkoskanavalla myös suomeksi tekstitettynä, ja torstaisin 30 minuuttia ykköskanavalla suorana lähetyksenä ilman tekstitystä. ==Lähteet== == Aiheesta muualla == *Emmaus i Veckans puls, ohjelma Emmaus-liikkeestä vuodelta 1980. Yle Areena. *Veckans puls: Kamala ihana nuoruus, ohjelma vuodelta 1984. Yle Areena. Luokka:Makasiiniohjelmat Luokka:Ruotsinkieliset televisio-ohjelmat Luokka:1970-luvun televisiosarjat Luokka:1980-luvun televisiosarjat Luokka:Yle TV2:n televisio-ohjelmat
Kadotettu manner

Kadotettu manner on Philip Reeven kirjoittaman Kävelevät koneet -kirjasarjan toinen osa. == Lähteet == * ==Aiheesta muualla== * Risngshadow * Kirjasampo Luokka:Kävelevät koneet Luokka:Vuoden 2003 kirjat
Tuhon aikakirja

Tuhon aikakirja on Philip Reeven kirjoittaman Kävelevät koneet -kirjasarjan kolmas osa. == Lähteet == * ==Aiheesta muualla== * Risingshadow * Kirjasampo Luokka:Kävelevät koneet
Pimenevä maa

Pimenevä maa on Philip Reeven kirjoittaman Kävelevät koneet -kirjasarjan neljäs osa. == Lähteet == * ==Aiheesta muualla== * Risingshadow Luokka:Kävelevät koneet Luokka:Vuoden 2006 kirjat
Mitoyo

Mitoyo () on Japanin kaupunki Shikokun saarella Kagawan prefektuurissa. Se sijaitsee prefektuurin länsiosassa Seton sisämeren Hiuchinmeren rannikolla ja rajautuu etelässä Tokushiman prefektuuriin. Kaupungin keskiosissa levittäytyy Mitoyon tasanko, etelässä sen alue nousee korkealle Sanukivuorille. Saita- ja Takasejoet virtaavat kaupungin halki. Pohjoisessa Mitoyoon kuuluu Seton sisämereen työntyvä Shōnain niemimaa, jonka ympäristössä sijaitsee useita saaria, esimerkiksi Shiwakusaariin kuuluvat Awashima ja Shishijima. Mitoyossa on 62 618 asukasta (marraskuussa 2019) ja sen pinta-ala on 222,70 neliökilometriä. Mitoyo on kaupunkina suhteellisen nuori: se perustettiin vuonna 2006 liittämällä Mitoyon piirikunnan seitsemän maaseutukaupunkia toisiinsa. Ne olivat Nio, Mino, Saita, Takase, Takuma, Toyonaka ja Yamamoto. Samalla Mitoyon piirikunta lakkautettiin. Mitoyon tasangolla on vanhastaan ollut pulaa makeasta vedestä, minkä vuoksi sinne rakennettiin jo Edo-kaudelta alkaen lukuisia tekoaltaita. Niihin tukeutuva maatalous tuottaa riisiä, kasviksia, hedelmiä, leikkokukkia ja teetä. Takumanlahdella on hyvä luonnonsatama, joka toimii kalastussatamana ja puutavaran tuontisatamana. Kaupungissa on myös laivanrakennus-, metalli-, elintarvike-, paperi- ja kemianteollisuutta. Mitoyossa sijaitsee kolme Shikokun pyhiinvaellusreitin temppeliä: Daikō-ji (temppeli nro. 67), Motoyama-ji (temppeli nro. 70) ja Iyadani-ji (temppeli nro. 71). Motoyama-jin päähalli on valittu Japanin kansallisaarteeksi. Muita merkillepantavia temppeleitä ovat Honmon-ji syksyllä järjestettävine markkinoineen (Daibōichi) ja Kakujō-in kellotorneineen. Osa Mitoyon alueesta kuuluu Seton sisämeren kansallispuistoon. Kaupungin keskiosia palvelee JR Shikokun Yosan-linja, eteläosaa Dosan-linja. == Kuvia == Tiedosto:Nio01.jpg|Näkymä Nion alueelle Hiuchinmeren rannikolla Tiedosto:Tsushima-jinja, Mitoyo01.jpg|Tsushima-jinjan pyhäkkö Tiedosto:Daikoji 10.JPG|Daikō-ji Tiedosto:MotoyamaJi,Kagawa-01.jpg|Motoyama-ji == Lähteet == == Aiheesta muualla == * Kaupungin internetsivut Luokka:Kagawan prefektuurin kaupungit
Huumeiden vastainen sota

Huumeiden vastainen sota tai huumesota on nimitys huumekauppaan liittyvästä sodasta. Yleensä kyseessä on köyhissä maissa valtion käymä sota huumekartelleja vastaan. Esimerkiksi Meksiko käy huumesotaa jatkuvasti muun muassa Sinaloa-kartellia vastaan. Aseellisesti käytävään taisteluun on kulunut satoja miljardeja dollareita ja sodassa on kuollut tuhansia ihmisiä. Huumeiden vastainen sota voi olla myös ei-militaristista. Yleensä myös valtion sekä vapaaehtoisten tekemää työtä huumeriippuvaisten kuntouttamiseksi ja huumeiden kaupan estämiseksi voidaan pitää osana huumesotaa. Yhdysvaltain presidentti Richard Nixon aloitti Yhdysvaltojen huumeidenvastaisen sodan () vuonna 1971 perustellen huumeiden väärinkäytön olevan Yhdysvaltojen ”julkinen vihollinen numero yksi”. Myöhemmin sodan julkisena keulakuvana toimi Nancy Reagan Sano Vain Ei kampanjallaan. ==Huumesotia== * Filippiinien huumesota (2016–) * Kolumbian sisällissota (1964–) * Meksikon huumesota (2006–) * Oopiumisodat ** Ensimmäinen oopiumisota (1839–1842) ** Toinen oopiumisota (1856–1860) * Yhdysvaltojen huumeiden vastainen sota (1971–) ==Lähteet== * * ===Viitteet=== ==Aiheesta muualla== Luokka:Huumekauppa Luokka:Sodat tyypeittäin
Mapusa

Mapusa on Intian Goan osavaltiossa sijaitseva noin 40 000 asukkaan kaupunki. Sieltä on noin 13 kilometriä osavaltion pääkaupunki Panajiin. Kaupunki on tunnettu viikoittaisista perjantaimarkkinoistaan. Siellä sijaitsee muun muassa siirtomaavallan aikainen kaupungintalo, Hanumanille omistettu hindutemppeli ja vuonna 1594 rakennettu kirkko. Vuoden 2011 väestönlaskennan mukaan kaupungin väestöstä melkein 69 prosenttia on hinduja. Suurimman uskonnollisen vähemmistön muodostavat kristityt, joita on noin 17 % ja heidän jälkeensä muslimit yli 13 % ==Lähteet== == Aiheesta muualla == Luokka:Goan kaupungit
2026

2026 (MMXXVI) on tuleva normaalivuosi (ei karkausvuosi), joka alkaa torstaista. == Ennustettuja ja suunniteltuja tapahtumia == === Tammikuu === * 1. tammikuuta - Viro kieltää turkistarhauksen === Helmikuu === * 6. helmikuuta - Milanossa avataan talviolympialaiset. * 22. helmikuuta - Cortina d’Ampezzossa vietetään talviolympialaisten päättäjäisiä. === Maaliskuu === === Huhtikuu === === Toukokuu === === Kesäkuu === === Heinäkuu === * 4. heinäkuuta - Yhdysvaltain itsenäisyysjulistuksesta tulee kuluneeksi 250 vuotta. === Elokuu === * 12. elokuuta - Täydellinen auringonpimennys näkyy Pohjois- Amerikassa ja Euroopassa. * 15. elokuuta - Suomen itsenäistymisestä tulee kuluneeksi yhtä pitkä aika, kuin Porvoon valtiopäivistä Suomen itsenäistymiseen (Venäjän vallan aika). * 24. elokuuta – Anders Behring Breivikillä on teoriassa mahdollisuus päästä ehdonalaiseen vapauteen. === Syyskuu === * Artemis III:n suunniteltu laukaisu. === Lokakuu === === Marraskuu === === Joulukuu === === Tuntematon päivämäärä === * Jääkiekon nuorten maailmanmestaruuskilpailut järjestetään Kanadassa. * Jalkapallon maailmanmestaruuskilpailut järjestetään Kanadassa, Meksikossa ja Yhdysvalloissa. * Ensimmäiset Suomen tilaamat F-35 -hävittäjälentokoneet on tarkoitus sijoittaa Rovaniemelle. == Tapahtumia aiheittain == === Elokuvat === === Kirjallisuus === === Musiikki === === Urheilu === === Videopelit === == Vuosi 2026 fiktiossa == * Fritz Langin ohjaama vuoden 1927 saksalainen mykkäelokuva Metropolis sijoittuu vuoteen 2026. Elokuva sijoittuu futuristiseen dystopiaan ja se heijastaa aikansa poliittista kapitalismin ja kommunismin vastakkainasettelua. * Risto Isomäen vuonna 2005 julkaistun ekologisen trillerin Sarasvatin hiekkaa epilogi sijoittuu vuoteen 2026. == Lähteet == *
Renée Felice Smith

Renée Felice Smith (s. 16. tammikuuta 1985 New York City) on yhdysvaltalainen, italialais-irlantilaista sukujuurta oleva näyttelijä, jonka tunnetaan parhaiten rooleistaan elokuvassa The Relationtrip ja TV-sarjoissa Elämää Philadelphiassa ja NCIS: Los Angeles. Roolistaan elokuvassa The Relationtrip hänet palkittiin Dallasin kansainvälisten elokuvajuhlien pääpalkinnolla vuonna 2017. Hän oli myös ehdolla voittamaan SXSW Film Festivalsin Adam Yauch Hornblower ja SXSW Gamechanger -palkinnot samasta roolistaan.https://www.imdb.com/name/nm2782142/awards?ref_=nm_awd Smith opiskeli Patchogue-Medford High Schoolissa New Yorkin Long Islandilla ja tämän jälkeen Tisch School of the Artsissa New Yorkin Yliopistossa pääaineenaan journalismi ja sivuaineenaan historia. Smithillä on myös ranskanbulldoggi Hugo, joka on inspiroinut häntä kirjoittamaan Hugosta kertovaa lastenkirjasarjaa. Hänen ensimmäinen TV-esiintymisenä oli vain kuusi-vuotiaana Dannon jugurtin TV-mainoksessa. Näyttelijän työnsä ohella hän on ollut ohjaamassa ja käsikirjoittamassa elokuvaa The Relationtrip sekä tämän ohessa joitakin lyhytelokuvia. == Lähteet == == Aiheesta muualla == Luokka:Yhdysvaltalaiset näyttelijät Luokka:Vuonna 1985 syntyneet Luokka:Elävät henkilöt
Banswara

Banswara on noin 100 000 asukkaan kaupunki Intian Rajasthanin osavaltiossa. Se on samannimisen piirikunnan hallinnollinen keskus. Historiansa aikana se on toiminut Banswaran ruhtinaskunnan pääkaupunkina. Kaupungin ja piirikunnan tärkeimpiä väestöryhmiä on bhilien adivasiheimo. Kaupungin sanotaan saaneen nimensä heimoon kuuluneen päällikön Bansian mukaan. Kaupungin lähistöllä tapahtui vuonna 1913 verilöyly, jossa bhilit nousivat vastustamaan brittiläistä siirtomaavaltaa. Bhilien perimätiedon mukaan britit teloittivat sen jälkeen 1 500 henkeä. 25 kilometrin päässä Banswarasta sijaitsee Ram Kund -niminen luola, jonka kerrotaan tarjonneen suojaa maanpakoon karkotetulle Ramalle. Luolaan on rakennettu pieni pyhäkkö Shivalle ja muille hindulaisille jumaluuksille. Vuoden 2011 väestönlaskennan mukaan noin 65 prosenttia kaupungin väestöstä on hinduja. Toiseksi suurin uskonto on islam, jota tunnustaa noin 26 prosenttia. Jainalaiset muodostavat väestöstä seitsemän prosenttia. ==Lähteet== Luokka:Rajasthanin kaupungit
Barrett Foa

Barrett Foa (s. 18. syyskuuta 1977 New York City, NY) on yhdysvaltalainen näyttelijä, joka tunnetaan parhaiten vuonna 2009 alkaneesta TV-sarjasta NCIS: Los Angeles. Siinä hän näyttelee surffari ja IT-asiantuntija Eric Bealea. Hänellä on ollut myös toistuva vierailijan rooli alkuperäissarjassa NCIS Rikostutkijat sekä TV-sarjassa Entourage. Foa suoritti Ann Arborissa, Michiganin yliopistossa Bachelor of Arts tutkinnon ja opiskeli Lontoossa Royal Academy of Dramatic Arts näyttelijäkoulussa. Helmikuussa 2019 Foa julkaisi Instagram-päivityksen jossa kertoi olevansa homo.https://www.instagram.com/p/BuKrn_kF9_I/ == Lähteet == == Aiheesta muualla == Luokka:Yhdysvaltalaiset näyttelijät Luokka:Vuonna 1977 syntyneet Luokka:Elävät henkilöt
Anitra Bohman-Penttinen

Anitra Bohman-Penttinen (s. 29. joulukuuta 1970 Kotka) on suomalainen Berliinissä asuva ohjaaja, näyttelijä ja muusikko. Anitra on valmistunut Turun taideakatemiasta 1995 teatteri-ilmaisun ohjaajaksi. Anitralla on oma teatteri entisen Länsi-Berliinin alueella, Wilmersdorfissa. Anitra Bohman-Penttinen on naimisissa suomalaisen keksijä Samuli Penttisen kanssa. Bohman-Penttinen kunnosti miehensä kanssa vanhan m/s Suukko II -nimisen laivan, jonka ajoivat Suomesta Berliiniin, ja johon teatteri on siirtymässä. https://www.rbb- online.de/zibb/archiv/20200924_1827/manuelawagner-schauspiel- boot.htmlPenttiset elävät todeksi monen tietotyöläisen pakofantasiaa: He seilasivat Porvoosta löydetyn valetroolarin kodikseen Berliiniin. HS 24.9.20xx. ==Lähteet== ==Aiheesta muualla== * Pikku Prinssi Sirkusunioni ja Turun seikkailupuisto, ohjaaja Anitra Bohman-Penttinen * RBB televisio "Im "InnovationArt Theatre" geht es etwas ruhiger zu. Die Finnin und Schauspielerin Anitra Bohman-Penttinen hat es vor zwei Jahren gegründet" * RBB televisio Bite Tongue show at InnovationArt Theatre * Bohman-Penttisen nettisivut Luokka:Suomalaiset näyttelijät Luokka:Suomalaiset muusikot Luokka:Suomalaiset teatteriohjaajat Luokka:Vuonna 1970 syntyneet Luokka:Elävät henkilöt
Gustav Schwarzenegger

Gustav Schwarzenegger (17. elokuuta 1907 Itävalta-Unkari – 13. joulukuuta 1972 Weiz, Steiermark, Itävalta) oli itävaltalainen poliisipäällikkö, sotilaspoliisin upseeri ja entinen kansallissosialisti. Hän oli kehonrakentajan, näyttelijän ja myöhemmän Kalifornian kuvernöörin Arnold Schwarzeneggerin isä. Arnoldin mukaan hänen isänsä Gustav oli roteva mies, joka piti perheessään kovaa kuria ja järjestystä. Kotona oli tiukat kotiintuloajat, ja kaikenlaisesta velvollisuuksista laistamisesta Gustav rankaisi poikiaan kurittamalla. Arnold kapinoikin nuorena isänsä julmuutta vastaan usein tekemällä asiat tarkoituksellisesti päinvastoin kuin piti. Jälkeenpäin Arnold on kertonut oppineensa ymmärtämään sotavammoista kärsinyttä isäänsä ja tämän kurinpitoa ja juomista ja pitävänsä isäänsä pohjimmiltaan hyvänä ihmisenä.Leamer, s. 30–32, 36 Gustav oli myös urheilullinen ja hän rakasti musiikkia. Gustav kuoli vuonna 1972 Steiermarkin Weizissa aivoverenkiertohäiriöön. == Lähteet == Luokka:Itävaltalaiset kansallissosialistit Luokka:Poliisit Luokka:Itävaltaunkarilaiset henkilöt Luokka:Vuonna 1907 syntyneet Luokka:Vuonna 1972 kuolleet
Margao

Margao tai Madgaon on Intian Goassa sijaitseva noin 90 000 asukkaan kaupunki, joka toimii Etelä-Goan piirikunnan hallinnollisena keskuksena. Se on osavaltionsa toiseksi suurin kaupunki. Margaota kutsutaan toisinaan Goan kaupalliseksi pääkaupungiksi. Sieltä löytyy useita katolisia kirkkoja merkkinä Portugalin siirtomaavallasta, esimerkiksi vuonna 1675 rakennettu Pyhän Hengen kirkko. Kaupungin viemäröinti on puutteellista ja vain 22 prosenttia asuinrakennuksista on yhdistetty viemäriverkostoon. Myös sähkökatkokset ovat erittäin yleisiä, esimerkiksi vuosina 2016–2019 joka päivä oli vähintään yksi kolmenkymmenen minuutin sähkökatkos. Vuoden 2011 väestönlaskennan mukaan Margaon väestöstä melkein 54 prosenttia on hindulaisia. Toiseksi suurin uskonto on kristinusko, jota tunnustaa noin 28 % väestöstä. Muslimien osuus on hieman alle 18 %. ==Lähteet== Luokka:Goan kaupungit
Orvonkääpä

Orvonkääpä (Antrodia neglecta) on Suomesta kuvattu kääpälaji, jonka runsaudesta ja levinneisyydestä ei olla varmoja. Osaltaan arviointi vaikeuttaa, että tätä lajia on joskus vaikea erottaa muista kääpälajeista, kuten pajunkäävästä, ilman mikroskopointia tai dna-testausta. Orvonkääpä elää ohuilla, kuolleilla pajunoksilla kosteilla elinpaikoilla kuten järvenrannoilla. Itiöemä on yksivuotinen, hyvin pienikokoinen ja alustanmyötäisesti kasvava. Reunus on valkoinen tai voi puuttua kokonaan. Pillipinta on vaalea, oljen- tai okranrusehtava ja vaikuttaa öljyiseltä. Kulmikkaita tai pyöreitä pillejä on 2-4,5 millimetrillä. Lohkopinnassa on väriero valkoisen mallon ja keltaisemman pillikerroksen välillä. == Lähteet == == Aiheesta muualla == *Laji.fi: Orvonkääpä (Antrodia neglecta) Luokka:Käävät Luokka:Ruskolahosienet
Pettukääpä

Pettukääpä (Antrodia ramentacea) on Suomessa harvinainen ja eteläispainotteisesti tavattava kääpälaji. Se on kuivien ja karujen kangasmetsien laji, jonka ainoa isäntäpuu on mänty. Pettukääpä kasvaa kaatuneilla rungoilla ja pudonneilla oksilla, joiden kaarna on vielä hilseilevää. Käävän aiheuttama ruskolaho on kovaa. Punaisen kirjan verkkopalvelu Pettukäävän 1-3 vuotta elävä, ohut itiöemä on puoliresupinaattinen. Lakit ovat kynsimäisiä ja niiden yläpinnan väri on ensin kermanvalkea, joka ikääntyessä muuttuu tyvestä lähtien likaisen harmaaksi. Pillipinta on samoin nuorena kermanvalkoinen ja itiöemän vanhetessa pillien sisäpintaan kehittyy hartsinruskeaa sävyä. Pillit ovat kennomaisia ja kulmikkaita, niitä mahtuu 1-2 millimetrille. Pohjamalto on valkoinen ja varsinainen maltokerros hyvin ohut. Vertaa lajeihin: kelokääpä, jonka pillit ovat sokkeloisia; väljäpillikääpä, joka on paksumpi ja korkkimainen. == Lähteet == == Aiheesta muualla == *Laji.fi: Pettukääpä (Antrodia ramentacea) *Pettukääpä. SYKEn lajiesittelyt. www.ymparisto.fi/Lajit. Päivitetty 27.12.2011. Luokka:Rivikäävät Luokka:Ruskolahosienet
Tomi-Pekka Kolu

Tomi-Pekka Kolu (s. 6. maaliskuuta 1975 Lahti) on Salpausselän kisojen taustayhtiö Salppuri Oy:n toimitusjohtaja sekä Lahden Pelicansin entinen toimitusjohtaja ja uransa lopettanut suomalainen jääkiekkoilija. Vuonna 2004 pelaajauransa lopettanut Kolu pelasi 57 ottelua SM-liigassa ja oli nostamassa Pelicansia SM-liigaan keväällä 1999. Kolu pelasi Italian ja Ranskan pääsarjoissa vuosina 2002–2004 yhteensä 63 ottelua ja oli nostamassa myös Ranskassa Vilard De Lansia pääsarjaan vuonna 2002. Salpausselän kisojen toimitusjohtajana Kolu aloitti 2022. Ennen sitä hän toimi kisojen pääsihteerinä ja kaupallisena johtajana. Pelicansin toimitusjohtajaksi hänet nimitettiin kesäkuussa 2016. Ennen toimitusjohtajan pestiä Kolu toimi Pelicansin markkinointijohtajana vuodesta 2004. == Lähteet == * === Viitteet === Luokka:Suomalaiset jääkiekkoilijat Luokka:Suomalaiset jääkiekkovaikuttajat Luokka:Vuonna 1975 syntyneet Luokka:Elävät henkilöt
Rivikääpä

Rivikääpä (Antrodia serialis) on maailmalla hyvin laajalti tavattava ja Suomessakin yleinen kääpälaji. Sitä tavataan tuoreissa ja lehtomaisissa kangasmetsissä, mutta myös kaikenlaisesta taivasalle jätetystä puutavarasta ja rakennuksista. Isäntäpuu on yleensä kuusi, ehkä myös mänty ja keloutunut haapa, vaikka havainnot haavalta ovat varmistamatta ja voivat olla kirvelikääpää. Punaisen kirjan verkkopalvelu Rivikäävän itiöemä elää yhden tai muutaman vuoden. Yleensä se on muodoltaan resupinaattinen tai puoliresupinaattinen, harvoin pelkästään lakkia muodostava. Tuoreena itiöemä on nahkamaisen sitkeä, ja sen voi vetää puusta irti yhtenäisenä levynä. Rivikääpä kuivuu lohkaisemattoman kovaksi, toisin kuin sitä muistuttavat erakkokääpä, kairakääpä ja korokääpä. Rivikäävän lakit ovat pieniä, ja niiden nuorena valkoinen yläpinta muuttuu vanhetessaan tyvestä alkaen okrankeltaiseksi. Selvärajainen reunus, malto ja pillipinta ovat valkoiset. Joskus Cistella hymeniophila -sieni voi värjätä pillipinnan punertavaksi, jolloin se muistuttaa istukkakääpää. Pillit ovat säännöllisen pyöreitä, ja niitä mahtuu 2-5 millimetrille. Tuoreena rivikäävässä on hapanimelä tuoksu. Pitkään pureksittaessa käävän jälkimaku on karvas. Hyönteistoukat voivat syödä rivikäävän ruskeaksi puruksi. Vertaa myös lajeihin: salokääpä, jonka pillit ovat pienemmät; kelokääpä, jonka pillit ovat sokkeloiset ja tuoksu on erilainen. == Lähteet == == Aiheesta muualla == *Laji.fi: Rivikääpä (Antrodia serialis) Luokka:Käävät Luokka:Ruskolahosienet
Iksatsomibi

Iksatsomibi (C14H19BN2Cl2O4) on boronihappojohdannaisiin kuuluva orgaaninen yhdiste. Yhdistettä käytetään lääketieteessä myelooman hoitoon yhdessä muiden lääkeaineiden kanssa. ==Ominaisuudet ja käyttö== Iksatsomibia käytetään usein aihiolääkkeenään iksatsomibisitraattina, josta muodostuu ihmiselimistössä iksatsomibia. Yhdiste sitoutuu kasvainten proteasomiin ja estää proteasomin toiminnan. Tällöin hajotettavaksi tarkoitetut ubikitiinillä leimatut proteiinit kertyvät kasvaimeen ja tämä käynnistää apoptoosin. Iksatsomibia käytetään multippelin myelooman hoidossa erityisesti silloin kun muut hoitomuodot eivät ole tehonneet tai sairaus on uusiutunut. Se annostellaan tablettina yhdessä lenalidomidin ja deksametasonin kanssa. Yhdistelmä hyväksyttiin käyttöön Yhdysvalloissa vuonna 2015 ja Euroopan unionin alueella vuonna 2016. Kaiken kaikkiaan se on hyväksytty käyttöön yli 60 maassa. Teholtaan yhdistelmä on hyvä.Axel Kleemann: Antineoplastic and Immunomodulating Agents , Ullmann's Encyclopedia of Industrial Chemistry, John Wiley & Sons, New York, 2017. ==Haittavaikutukset== Iksatsomibin, lenalidomidin ja deksametasonin yhdistelmän aiheuttamia haittavaikutuksia voivat olla vatsakivut, huonovointisuus, ripuli, ummetus sekä alhaiset verisolutasot. ==Lähteet== Luokka:Lääkkeet
Jérôme-Adolphe Blanqui

pienoiskuva|Adolphe Blanqui vuonna 1841. pienoiskuva|Blanquin teoksen Histoire de l'économie politique en Europe ensimmäisen osa vuodelta 1837. Jérôme- Adolphe Blanqui (21. marraskuuta 1798 Nizza – 28. tammikuuta 1854 Pariisi) oli ranskalainen liberaali taloustieteilijä. Hänen tutkimuksensa koskivat erityisesti taloushistoriaa, työn taloustiedettä ja taloudellisen ajattelun kehittymistä. Blanqui tuli vuonna 1825 taloustieteen opettajaksi Pariisin École spécial du commerce -oppilaitokseen ja sai vuonna 1833 taloustieteen professorin viran Conservatoire des arts et métiers -oppilaitoksesta oppi- isänsä Jean-Baptiste Sayn jälkeen. Blanqui on julkaissut ensimmäisen kriittisen tutkimuksen poliittisesta taloushistoriasta: Histoire de l'economie politique en Europe depuis les anciens jusqu'á nos jours (1837–1838). Teoksessaan Blanqui käytti ensimmäisten joukossa käsitettä teollinen vallankumous. Toinen huomattava Blanquin tutkimus on Des classes ouvrières en France (1848). Ranskan politiikkaan Blanqui osallistui tukemalla vuoden 1848 heinäkuun monarkiaa eli kuningas Ludvig Filip I:tä. ==Yksityiselämä== Sosialistiseen toimintaan osallistunut Louis-Auguste Blanqui oli Adolphe Blanquin nuorempi veli. Tämän mukaan on saanut nimensä yksi liikkeen suunta, blanquistit. ==Lähteet== Luokka:Ranskalaiset taloustieteilijät Luokka:Vuonna 1798 syntyneet Luokka:Vuonna 1854 kuolleet
Marvelous Nakamba

pienoiskuva|Marvelous Nakamba Marvelous Nakamba (s. 19. tammikuuta 1994 Hwange) on zimbabwelainen jalkapalloilija, pelipaikaltaan keskikenttäpelaaja. Hän edustaa Englannin Valioliigassa pelaavaa Lutonia. Hän on pelannut Zimbabwen maajoukkueessa vuodesta 2015. Nakamba siirtyi vuonna 2012 kotimaastaan ranskalaisseura Nancyyn, jonka edustusjoukkueessa hän pelasi toukokuussa 2014 kaksi Ligue 2:n ottelua. Kesällä 2014 hän siirtyi alankomaalaisseura Vitesseen, jossa hän pelasi kolmen kauden aikana 67 Eredivisien ottelua ja teki niissä kaksi maalia. Hän voitti KNVB-cupin 2017. Kesällä 2017 hän siirtyi belgialaisseura Club Bruggeen, jossa hän pelasi kahden kauden aikana 53 Jupiler Pro Leaguen ottelua. Hän voitti Belgian- mestaruuden kaudella 2017–2018. Kesällä 2019 Nakamba siirtyi Englannin Valioliigaan nousseeseen Aston Villaan. Hän pelasi kauden aikana 29 Valioliigan ottelua, joista 19 ottelua avauskokoonpanossa. Kaudella 2020–2021 hän pelasi 13 valioliigaottelua, joista avauskokoonpanossa yhdeksän. Seuraavalla kaudella hän oli polvivamman vuoksi 3,5 kuukautta kentiltä sivussa. Hän pelasi 16 liigaottelua, näistä kymmenen avauksessa. Kauden 2022–2023 alkupuoliskolla hän ei pelannut otteluakaan. Kevätkaudella hän pelasi lainasopimuksella Lutonissa pudotuspelit mukaan lukien 20 Englannin Mestaruussarjan ottelua. Hän siirtyi Lutoniin vakituisesti kesällä 2023. Nakamba pelasi Zimbabwen maajoukkueessa ensimmäisen kerrabn kesäkuussa 2015 Malawia vastaan. Afrikan-mestaruuskilpailuissa 2017 hän pelasi kaksi ottelua ja Afrikan-mestaruuskilpailuissa 2019 yhden ottelun. == Lähteet == Luokka:Zimbabwelaiset jalkapalloilijat Luokka:Vuonna 1994 syntyneet Luokka:Elävät henkilöt
Penda

Penda (k. 15. marraskuuta 655) oli Mercian kuningas 626/632–655. Anglosaksien kronikan mukaan hän oli kuningas Pybban poika, Creodan pojanpoika ja Cynewaldin pojanpojanpoika. Penda nosti Mercian yhdeksi Englannin voimakkaimmista kuningaskunnista ja viivytti Northumbrian mahdin nousua. Hän säilyi pakanana koko elämänsä, mutta hyväksyi poikansa Peadan kääntymisen kristinuskoon. Penda nousi valtaistuimelle vuonna 626 ja hallitsi aluksi Northumbrian alaisuudessa. William Malmesburylaisen mukaan Penda alkoi hyökkäillä naapurikaupunkeihin ja aiheutti niissä suurta kauhua. Anglosaksien kronikan mukaan Penda taisteli Wessexin kuninkaita Cynegilsiä ja Cwichelmiä vastaan Cirencesterissä vuonna 628, mutta solmi sen jälkeen heidän kanssaan rauhan. Bedan mukaan Penda tuki Gwyneddin kuningas Cadwallonia, joka nousi kapinaan Northumbrian kuningas Edwiniä vastaan. Edwin sai surmansa taistelussa heitä vastaan vuonna 632. Myöhemmin Penda surmasi Northumbrian seuraavan kuninkaan Oswaldin Maserfieldin taistelussa. Penda lienee ollut aikansa voimakkain kuningas Englannissa, mutta ei ole mitään merkkejä siitä, että hän olisi yrittänyt alistaa muut kuningaskunnat suoraan alaisikseen. Vuonna 645 Penda kuitenkin pakotti Wessexin kuninkaan Cenwalhin maanpakoon Itä-Angliaan kolmeksi vuodeksi, koska tämä oli hylännyt vaimonsa, joka oli Pendan sisar. Penda miehitti Bernician vuonna 655 useasta kuningaskunnasta keräämänsä armeijan voimalla, mutta Bedan mukaan Northumbrian kuningas Oswiu surmasi Pendan samana vuonna Winwaedin taistelussa lähellä Leedsiä. == Lähteet == Luokka:Englannin anglosaksikuninkaat Luokka:Syntymävuosi tuntematon Luokka:Vuonna 655 kuolleet
Ezri Konsa

Ezri Konsa (s. 23. lokakuuta 1997 Lontoo) on englantilainen jalkapalloilija, pelipaikaltaan keskuspuolustaja. Hän edustaa Englannin Valioliigassa pelaavaa Aston Villaa. Konsa aloitti liigauransa Englannin ykkösliigassa pelaavassa Charlton Athleticissa elokuussa 2016 ja pelasi seurassa kahden kauden aikana 71 liigaottelua. Kauden 2018–2019 hän edusti Englannin mestaruussarjassa pelannutta Brentfordia, jossa hän pelasi 42 liigaottelua ja teki yhden maalin. Kesällä 2019 hän siirtyi Aston Villaan. Hän pelasi ensimmäisen kerran Valioliigassa 5. lokakuuta Norwich Cityä vastaan ja pääsi ensimmäisen kerran avauskokoonpanoon 10. marraskuuta Wolverhampton Wanderersia vastaan. Hän pelasi valioliigakauden aikana 25 ottelua ja teki heinäkuussa maalin tasapeliin päättyneessä vierasottelussa Evertonia vastaan. Kauden 2019–2020 liigacupissa Konsa pelasi täydet minuutit kuudessa ottelussa ja teki maalin Crewe Alexandraa vastaan mutta ei pelannut enää tappioon päättyneessä loppuottelussa Manchester Cityä vastaan. Kaudella 2020–2021 Konsa pelasi 36 valioliigaottelua ja teki maalin kauden ensimmäisessä ottelussa Sheffield Unitedia sekä kahdeksannessa ottelussa Brighton & Hove Albionia vastaan. Kaudella 2021–2022 hän pelasi Valioliigassa 29 ottelua ja teki kauden molemmat maalinsa joulukuussa Leicesteriä vastaan. Kaudella 2022–2023 hän pelasi Aston Villan kaikissa 38 valioliigaottelussa, ja yhtä vaille kaikissa avauskokoonpanossa. Maaleja hän ei tehnyt. Kaudella 2023–2024 hän pelasi 35 valioliigaottelua ja teki maalin maaliskuussa Wolverhampton Wanderersia vastaan. Konferenssiliigassa Aston Villa ylsi välieriin ja Konsa pelasi kymmenen ottelua. Konsa kuului Englannin alle 20-vuotiaiden maailmanmestaruuden 2017 voittaneeseen joukkueeseen mutta pääsi kentälle vain välieräottelun viime hetkiksi. Alle 21-vuotiaiden EM-kilpailuissa 2019 hän pelasi yhdessä alkulohko-ottelussa runsaat 40 minuuttia. Hän nousi Englannin A-maajoukkueeseen maaliskuussa 2024 ja pääsi ensimmäisessä maaottelussaan Brasiliaa vastaan kentälle 20. peliminuutilla Kyle Walkerin loukkaannuttua. Konsa on pelannut kesäkuun 10. päivään 2024 mennessä neljä A-maaottelua. == Lähteet == Luokka:Englantilaiset jalkapalloilijat Luokka:Vuonna 1997 syntyneet Luokka:Elävät henkilöt
Niittylampi (Kirkkonummi)

Niittylampi () on noin neliökilometrin laajuinen järvi Kirkkonummella. Järvi sijaitsee Upinniemellä, ja se on matala ja rehevä. Järven pohjoisosassa on yksi saari, Ängviksholmen. Niittylampi on rannoiltaan polveileva ja sen itäosa on kuroutunut lähes erilleen muusta järvestä. Niittylammen länsipuolella sijaitsee Valkolampi. Järvien valuma-alueella on metsien lisäksi haja-asutusta ja peltomaata. Niittylammen etäisyys Kirkkonummen keskustasta on noin kahdeksan kilometriä etelälounaaseen; etäisyys Helsingin keskustasta on noin 33 kilometriä lounaaseen. Niittylammen ekologinen tila on arvioitu tyydyttäväksi. == Lähteet == Luokka:Kirkkonummen järvet
Gustaf Grass

Gustaf Grass (25. marraskuuta 1626 Marttila – 23. maaliskuuta 1694) oli suomalainen vapaaherra, tuomari ja virka- sekä valtiopäivämies, joka toimi Pohjanmaan läänin maaherrana. Gustaf Grassin isä oli eversti, Räävelin linnan päällikkö Henning Grass, äiti Anna Juhanantytär Brummer ja puoliso Margareta de la Motte. Grass ryhtyi jo nuorena sotilaaksi ja ylennettiin kapteeniksi 1649. Hän päätti kuitenkin sotilasuransa ja siirtyi 1653 tuomariksi Pohjanmaalle. Vuonna 1657 hänestä tuli Turun hovioikeuden asessori. Hovioikeuden varapresidentiksi hänet nimitettiin 1663 ja 1666 hänestä tuli vielä tuomari Halikon tuomiokuntaan. Maapäivillä 1676 Turussa hän toimi maamarsalkkana, osallistuttuaan siellä jo vuoden 1657 maapäiville. Hän osallistui myös Ruotsin säätyvaltiopäiville 1682. Pohjanmaan läänin maaherraksi Grass tuli 1685. Vapaaherraksi hänet korotettiin 1689 yhdessä poikansa majuri Henning Grassin (1649–1713) kanssa. Pojan perhe oli lapseton, joten Grassin suku Suomessa sammui häneen.Yrjö Kotivuori, Ylioppilasmatrikkeli 1640–1852: Henning Johan Grass. Verkkojulkaisu 2005. (Viitattu 3.12.2019) ==Lähteet== Luokka: Suomen maaherrat Luokka: Suomalaiset aateliset Luokka: Suomalaiset virkamiehet Luokka: Suomalaiset tuomarit Luokka: Ruotsin säätyvaltiopäivien valtiopäivämiehet Luokka: Vuonna 1626 syntyneet Luokka: Vuonna 1694 kuolleet
Buleuterion (Priene)

Prienen buleuterion oli antiikin aikainen buleuterion eli kaupungin neuvoston kokouspaikka Prienessä Vähässä-Aasiassa, nykyisessä Turkissa. Rakennus on säilynyt nykyaikaan poikkeuksellisen hyvin, ja sitä on pidetty erinomaisena esimerkkinä lajityypistään. == Historia == Buleuterioniksi tulkitun rakennuksen rakentaminen alkoi hellenistisellä kaudella noin vuonna 200 eaa. Tämä ajoitus perustuu siihen, että rakennuksen täytyy olla jonkin verran viereistä, noin vuonna 150 eaa. rakennettua Pyhää stoaa varhaisempi. Rakennusta pidetään yleensä bulen eli neuvoston kokouspaikkana eli buleuterionina, mutta sen suhteellisen suuren koon perusteella sen on arveltu voineen toimia myös ekklesian eli kansankokouksen kokouspaikkana eli ekklesiasterionina. Rakennus tuhoutui tulipalossa joskus varhaisella kristillisellä kaudalla, jonka jälkeen paikalle rakennettiin pieni kirkko ja sitä käytettiin hautausmaana. == Rakennus == Buleuterion sijaitsi Athenen temppelille johtaneen niin kutsutun Athenen kadun varrella Pyhän stoan pohjoispuolella ja Prytaneionin länsipuolella. Se oli lähes neliönmuotoinen rakennus, jonka sivujen pituudet olivat noin 20–21 metriä. Buleuterionin sisällä oli yksi sali, jonka länsi-, pohjois- ja itäsivuilla oli penkkirivit. Pohjoissivulla penkkirivejä oli 16 ja muilla sivuilla 10. Niissä oli tilaa yhteensä noin 600–700 hengelle. Itä- ja länsisivulla penkeille johti portaat. Eteläsivulla oli jonkinlainen eksedra, joka toimi myös valokaivona, sillä rakennuksessa ei tiedetä olleen ikkunoita. Salin keskellä oli marmorinen alttari, joka oli koristeltu jumalten kuvilla, häränpäillä ja laakerinlehdillä. Buleuterionissa on ollut puinen katto, joka oli tuettu pilarein. Rakennuksen sisäänkäynnit olivat sen pohjois-, länsi- ja eteläsivuilla. == Lähteet == == Aiheesta muualla == Luokka:Buleuterionit Luokka:Prienen rakennukset ja rakennelmat